[{"text_idx": "#000000", "text": "TEJO volas labori por pli da egaleco"}, {"text_idx": "#000001", "text": "La laborgrupo de TEJO en novembro anoncis, ke g\u0302i aktivig\u0302as kaj serc\u0302as pli da partoprenantoj. La celo estas unuavice pliigi la egalecon en TEJO kaj la junulara movado, sed la grupo pretas kunlabori kun aliaj esperantistaj organizoj au\u0306 iniciatoj kun la sama celo, rakontas la c\u0302efrespondeculo Kla\u0301ra Ertl."}, {"text_idx": "#000002", "text": "Libera Folio: La laborgrupo de TEJO pri egaleco anoncis, ke g\u0302i serc\u0302as novajn aktivulojn, sed kion g\u0302i fakte faras?"}, {"text_idx": "#000004", "text": "\u2013 Je mia estraranig\u0302o mi proponis, ke ni kreu novajn branc\u0302ojn pri aliaj kampoj de egaleco, kaj ni kunsidis pri tio. La aktivuloj de Genra Egaleco s\u0302atis la ideon kaj decidis pri la novaj branc\u0302oj Tutmonda Egaleco, Alireblo kaj Liberen. Ili okupig\u0302u respektive pri egaleco rilate al devenlando, devenkulturo kaj ekonomiaj ebloj; neu\u0306rodiverseco kaj alireblo al handikapuloj; kaj diskutoj, debatoj pri sociaj, civilaj kaj politikaj rajtoj."}, {"text_idx": "#000005", "text": "\u2013 La novaj branc\u0302oj ankorau\u0306 ne havis kunsidon, sed kun Genra Egaleco ni kunsidis lastvendrede por priparoli kaj prilabori nian malnetan agadplanon. Pluraj novuloj venis al la kunsido, kaj tio estas entuziasmiga. La novaj branc\u0302oj ankorau\u0306 estas aktivig\u0302antaj kaj havas malmultajn aktivulojn, tial ni bezonas pli da helpo! Kontaktinformoj por c\u0302iuj branc\u0302oj trovig\u0302as en la retejo de TEJO."}, {"text_idx": "#000006", "text": "C\u0302u g\u0302i laboras por egaleco en TEJO, en la junulara Esperanto-movado, au\u0306 pli vaste?"}, {"text_idx": "#000007", "text": "\u2013 G\u0302i laboru por egaleco en la junulara Esperanto-movado, do tio signifas en TEJO, en junularaj kongresoj kaj renkontig\u0302oj, en nia reta komunumo, kaj tiel plu. Sed kompreneble, oni ankau\u0306 povas konsideri kunlaboron kun aliaj Esperantaj organizoj, laborgrupoj au\u0306 iniciatoj, kiuj strebas antau\u0306enigi egalecon. Ni povas helpi kaj inspiri unu la alian. Ekzemple por la agadplano, kiun ni estas verkantaj, ni tre inspirig\u0302as de la projekto Egalecen, kiu disvastigas valorajn sciojn kaj praktikojn rilate al egaleco kaj alireblo."}, {"text_idx": "#000008", "text": "\u2013 Por nun ankorau\u0306 ne konkretas niaj planoj. Estas multaj ideoj, ekzemple aldoni eron en jarraportoj de TEJO rilate al egaleca partopreno, krei egalecajn gvidliniojn por alvokoj kaj elektado de kandidatoj (por volontulado, projektoj, konkursoj k.s.), kreado de diversspecaj novaj trejnadoj..."}, {"text_idx": "#000009", "text": "\u2013 Multaj ideoj rilatas al renkontig\u0302oj, ekzemple la disvastigo de konsentkulturo, atento al bezonoj de virinoj kaj transgenruloj rilate al necesejoj kaj menstruado, kunlaboro kun la au\u0306skulta servo kaj ang\u0302ela teamo, inkluzivigo dum programeroj... Kelkaj el tiuj povas esti efektivigitaj ankau\u0306 dum retaj arang\u0302oj, sed ne c\u0302iuj. Kun la aliaj branc\u0302oj ni same ideumos, kaj ni kunigos la planojn de c\u0302iuj branc\u0302oj en g\u0302eneralan planon por egaleca agado."}, {"text_idx": "#000010", "text": "\u2013 Malegaleco kaj ekskludo estas tutmonda problemo, kaj nia movado ne estas escepto. Oni multe pridiskutas tiun problemon en Esperantujo, kaj el multaj vidpunktoj. Ni esperas atingi, ke c\u0302iu homo sentu sin bonvena kaj povu partopreni aktive en nia movado, kaj ke konsideroj de senperforta komunikado, paca konfliktsolvado kaj erarpermesa kulturo ig\u0302u g\u0302enerale disvastigataj en nia movado."}, {"text_idx": "#000011", "text": "\u2013 Tiun celon ni ne atingos en unu au\u0306 du jaroj, sed ni bezonas longdau\u0306ran sindedic\u0302an agadon kaj subtenon de la movado al tio, kion ni faras. G\u0302i estas tre defia, frustra, sed ankau\u0306 nepra agado."}, {"text_idx": "#000014", "text": "Euleax de Lima Pereira, kiu same aktivas en la laborgrupo, memorigas ke gravas ankau\u0306 la reprezentig\u0302o de transuloj kaj neduumuloj."}, {"text_idx": "#000016", "text": "Euleax de Lima Pereira: \u2013 Au\u0306 kiam oni atentas pri genra egaleco sen atenti pri GLATaj temoj au\u0306 inverse, au\u0306 atentas pri alirebleco al handikapuloj sen atenti pri genra egaleco. Tial pluraneca aliro bezonatas por pli superrigarda vidpunkto. Homoj kiuj travivas plurajn strukturajn malegalecojn havas kompleksan sperton, kiun oni komprenu lau\u0306 pli ric\u0302a vidpunkto. Alikaze oni riskas defendi iun egalecon, maljuste tus\u0302ante alispecan egalecon, kaj ne agnoskante kompleksecon de povrilatoj kaj g\u0302ian influon sur ies pensmanieron."}, {"text_idx": "#000017", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000018", "text": "Pliaj 23 500 eu\u0306roj por iam kompletigota retejo"}, {"text_idx": "#000019", "text": "Netflix faris filmon pri Esperanta respubliko"}, {"text_idx": "#000020", "text": "Mi fantazias, ke hodiau\u0306 Zamenhof ekkrius: \"Kun tia Esperanto, kies c\u0302ampionoj opinias plej grava \"kreadon de retaj materialoj kiel memeoj kaj glumarkoj\", ni volas havi nenion komunan!\""}, {"text_idx": "#000022", "text": "Mi citis g\u0302uste c\u0302i tiun parton por substreki tiun impreson de mizereco, kiun kreas la prezentita situacio. Oni havas branc\u0302ojn pri Genra Egaleco, Tutmonda Egaleco, Alireblo kaj Liberen (c\u0302iuj kun majuskloj!) kaj c\u0302io, kion ili produktas, estas \"diskutoj, debatoj\"."}, {"text_idx": "#000025", "text": "Vi bonvenas alig\u0302i al niaj laborgrupoj kaj kundecidi pri la agado por ke g\u0302i ne dronu \ud83d\ude42"}, {"text_idx": "#000027", "text": "Ankau\u0306 la mia ne, sed mi estis kaj vicprezidanto kaj g\u0302enerala sekretario de TEJO do mi sekvas g\u0302ian evoluon kun intereso"}, {"text_idx": "#000028", "text": "(ankau\u0306 responde al Kirill) Fakte, vi ja povas aktive helpi nin: lau\u0306 la Reglamento de TEJO, nemembroj rajtas aktivi en komisionoj, se ili alportas signifajn konojn/sciojn, lau\u0306 peto al la estrarano/komisiito (do Euleax au\u0306 mi). Ankau\u0306 niaj kunsidoj estas publike anoncataj en Eventa Servo kaj partopreneblaj tra peto al ni. La realigplano de Egaleco libere alireblas (vidu ligilon en la artikolo) kaj vi povas peti al g\u0302i komentan aliron, por helpi nin plibonigi g\u0302in."}, {"text_idx": "#000029", "text": "Kaj se vi ig\u0302as patrono de TEJO vi havas plejparte samajn rajtojn kiel membroj, inkluzive de aktivi en komisiono, au\u0306 simple kunopinii pri nia agado, tra samaj kanaloj kiel la membroj.\nKaj fine, vi ja ankau\u0306 povas kunlabori kun ni elekstere kun viaj ideoj, projektoj, iniciatoj."}, {"text_idx": "#000032", "text": "La prijug\u0302o de tiu reto pri vi estas klara: Vi estas \"negativulo\". (Tial antau\u0306 kelkaj jaroj, kiam la retuloj subite akiris influpoziciojn en ELB, vi estis rapide eksigita el c\u0302iuj pozicioj kaj preskau\u0306 el la organizo.)"}, {"text_idx": "#000034", "text": "Kion tio c\u0302i efektive signifas? C\u0302u ke inoj ne rajtas havi propran necesejon en IJK? Jen kontrau\u0306diro inter la bezonoj de multaj virinoj \u2013 precipe sed ne nur de neeu\u0306ropaj landoj \u2013 kaj la postuloj de malgranda minoritato, plejparte eu\u0306ropa kaj nordamerika. Multaj virinoj hezitos veni al kongreso kun historio de seksg\u0302enado (agnoskita en la intervjuo), se oni tie ec\u0302 ne rajtos je nur-inaj necesejoj."}, {"text_idx": "#000038", "text": "Estas ja diversaj opinioj ene de la movado kaj ankau\u0306 ene de TEJO pri tio, c\u0302u oni havu nur genroneu\u0306tralajn necesejojn, au\u0306 c\u0302u oni havu ilin aldone al ic\u0302aj kaj inaj. Ni ankorau\u0306 ne plidetaligis tion en nia plano, kaj certe ankau\u0306 dependos de la praktikaj specifaj\u0302oj de kongresejoj. Estas interesa diskuto, do mi invitas vin peti komentrajton al nia egaleca realigplano por helpi nin plidetaligi tion."}, {"text_idx": "#000040", "text": "Dankon pro la klarigo, Kla\u0301ra. Vi pravas, vi nenie asertis tion. Mi mis-divenis, c\u0302ar via kunintervjuito s\u0302ajne ne volas, ke ni pensu pri \"genra egaleco sen atenti pri GLATaj temoj\", kaj vi menciis virinajn kaj transgenrulajn bezonojn samfraze. Kaj nun en kelkaj landoj estas granda debato pri enirebleco de nur-inaj ejoj fare de biologiaj malinoj. Aldonajn genroneu\u0306tralajn necesejojn mi tute subtenas."}, {"text_idx": "#000041", "text": "Kiam TEJO forlasis nian planedon? Ankau\u0306 tiu c\u0302i teksto prezentas \u00bbjunularan\u00ab organizaj\u0302eton, ties kapo trovig\u0302as super la nuboj."}, {"text_idx": "#000042", "text": "C\u0302u \u00bbgrupo pri Genra Egaleco\u00ab, ec\u0302 majuskle? Lau\u0306 Plena Vortaro de Esperanto \u00bbgenro\u00ab signifas \u00bbseksa karaktero de substantivo au\u0306 pronomo\u00ab. C\u0302u tiu c\u0302i grupo pritraktas gramatikajn demandojn?"}, {"text_idx": "#000044", "text": "IJK 2017 en Togolando malobeis vere multfacete la egalecon. La \u00bbproblemoj\u00ab de la blankulo evidente pli gravis ol tiuj de negroj. Super la tuta kongreso s\u0302vebis amara odoro de aroganteco de blankulo. Regis apenau\u0306 egaleco koncerne devenlandon kaj devenkulturon."}, {"text_idx": "#000045", "text": "Estimataj estraranoj, komencu ordigi viajn tute proprajn aferojn! Antau\u0306 ol vi kreas novajn branc\u0302ojn, plenumu viajn originajn taskojn, c\u0302esu ekzemple mensogi al via membraro, Esperanto-movado kaj Eu\u0306ropa Unio pri vi mem! Au\u0306 malfondu TEJO-n, por ke poste serioza organizaj\u0302o elkresku!"}, {"text_idx": "#000050", "text": "Dankon Andreas por viaj parte pravaj kritikoj, ja g\u0302uste pro la ekzisto de tiaj problemoj, kiujn vi mencias, ni havas la laborgrupon. Mi kore invitas vin alig\u0302i. C\u0302eestu niajn kunsidojn (ili c\u0302iam aperos en Eventa Servo) kaj konsilu al ni pri farendaj\u0302oj."}, {"text_idx": "#000051", "text": "kio estas \u201dla au\u0306skulta servo kaj ang\u0302ela teamo\u201d?"}, {"text_idx": "#000052", "text": "Ang\u0302ela teamo: estas kutimo en junularaj arang\u0302oj, ke la organizantoj de la kongreso kunigu teamon de \"ang\u0302eloj\", kiuj helpas al novuloj. Eblas organizi g\u0302in diversmaniere, sed mi spertis ekzemple, ke c\u0302iu ang\u0302elo helpis al specifa homo en neformala maniero. C\u0302efe se oni venas sole al sia unua Esperanto-arang\u0302o, estas tre helpa."}, {"text_idx": "#000064", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000066", "text": "Alig\u0302i al 400 aliaj abonantoj"}]